
Trabao a inicia na 
WaterToren S.N. 






Despues di preparacion nan cu 
tabata adando,ta asina leu cu na 
inicio di e luna aki, esaki nan a 
inicia,pa ser exacto riba dos di april, 
cu seramento di hekinan rond di e 
WaterToren na San Nicolas, pa asi¬ 
na ey inicia cu e renobacionnan cu 
lo bai tuma lugar pa 12 luna. 

“E proyecto aki lo tin un costo di 
2.2 miyon florin y e contratista lo 
ta Albo Aruba N.V., y esaki lo ta e 
prome proyecto di tal magnitud pa 
e area di San Nicolas,” na palabra, 
Yvonne Webb, directora di Monu- 
mentenBureau. 

“ Loke a bin ta tuma lugar prim- 


eramente tabata e fase di mobili- 
sacion, na unda e tereno rond di 
e lugar a ser hasi limpi y despues 
sera y awor lo inicia cu e trabao nan 
mes di e compania encarga”,asina 
Yvonne Webb a termina bisando. 

Segun Yvonne Webb, tin varios 
proyectonan mas pendiente y cu na 
debido tempo esaki nan tambe lo 
mira luz di dia eventualmente y nan 
lo keda presenta na e comunidad. 

Te awor aki MonumentenBureau, 
ta hopi satisfecho cu e desaroyo- 
nan cu a bin ta tumando lugar pa 
restaura e edificionan historico na 
Aruba. 











































Awe mainta e sospechoso,Endy 
Croes,ex-director di Fundacion Lotto 
pa Deporte, den e caso di falsificacion 
di documento a presenta dilanti di Juez 
Comisario,pa tende si elo ser 
poni den libertad,manera su 
abogado, Anthony Ruiz a pidi e 
Juez Comisario awe mainta. 

Fiscal no tabata di acuerdo cu 
e peticion di abogado Ruiz y a 
pidi e Juez Comisario pa tene e 
sospechoso Endy Croes sera. 

Juez Comisario a bisa cu di- 
aluna venidero,pa 10’or di main¬ 


ta elo duna su veredicto si lo pone Endy 
Croes den libertad of no. 

Endy Croes ,despues di a tende Huez 
Comisario duna su veredicto, awe mainta, 
a ser hiba pa oficina di LandsRecherche, 
na unda a sigui cu e interogacionnan con- 
cerni. 

Presente na Corte na Wayaca awe 
mainta, tabata famia nan directo di Endy 
Croes kende nan a bin pa duna apoyo 
moral. 

Endy Croes ta deteni na warda di Oran- 
jestad. 


Endy Croes ta keda 
deteni te Dialuna awor 


Nos mester ta proactivo den contenido y balor 
na un bon cooperacion den Reino Hulandes" 

Imaneralmeste r tal 


di otro miembro di Parlamento. 

Minister Presidente Mike Eman 
den forma amplio y cla a mustra 
den Parlamento ayera merdia, 
cu e ‘Samenswerkingsprotocol’ 
firma aha pasa, ta trata discusi- 
onnan amplio cu a ser hiba den 


sion ta con e relacion mester bay 
ira cu partnernan di Reino Hu¬ 
landes, pa asina duna mas balor 
na contenido di e relacionnan aki. 


Premier Eman a enfatisa cu 
keda sin had nada, no coopera 
na consolida e relacion aki den 
un forma mas amplio posibel, no 
por wordo interpreta como mas 
autonomia di nos pais, pero al 


F Tambe Premier Em an a mustra] 
r riba e protocol di 
Minister Presidente di e TtempcTe y? 
Nel Oduber, 
cu Hulanda caminda 
ordena pa baha su Gobierno 
coalicion y busca un gobierno cu 
base mas amplio, pues ta partido 
MEP na tur ocasion a firma proto- 
colnan caminda ta permiti Hulan¬ 
da dicidi riba asuntonan interno 
di gobernacion di Aruba. Den un 
forma amplio Minister Presidente 
Mike Eman a mustra cu existen¬ 
ce di Reino no por sigui riba un 
base di desobedencia y falta di 
respet, pa cual motibo su Gobi¬ 
erno a tuma e iniciativa pa inicia 
c’un proceso nobo pa yega na un 


acuerdo nobo aki] 
ya caba a^aca probecho grandi 
y positivo caminda den e proceso 
pa haya un solucion pa mantene 
e refineria fdi Aruba habri, a haya 
ayudo di embahadan- 


an Hulandes den exterior den 
e forma mas amplio y positivo 
posibel Premier Eman a amplia 
durante di su contestacion di pre- 
guntanan den segunda tanda di 
e reunion di Parlamento. 

D.O.P.V. mestertene control severo riba Carrentals 


E siman aki atrobe por a lesa 
den noticia cu turistanan ta haya 
nan confronta cu auto cu nan ta 
huur tin defecto serio. Esaki ta 
e caso e siman aki, na unda un 
pareha turista coriendo riba Sa- 
sakiweg, a haya nan confronta 
cu diripente e auto cu nan a huur 
a perde control y a bai dal den un 
mata grandi canto di caminda. 

A bin resulta cu e stuurwiel di e 
auto a kibra. Den pasado kehonan 
a keda drenta te awe na entre otro 
Aruba ToeristenBureau, contra 
carrentals cu mayoria ta huur auto 
nan cu nan ta cumpra na Merca 
mal kibra y “Konkelnan”, pa pone 
nan core ariba nos isla y ta huur 
esaki nan, cu tur e consecuencia 
cu por trece. Nos trafico ta corien¬ 


do peliger cu e autonan gekonkel 
aki cu ta trece nos trafico tur mo- 
mento na peliger. 

Departamento di Trafico di Polis, 
KeuringsLokal y D.O.P.V. ta man 
yen cu kehonan di e carrentals cu 
ta pone autonan cu no ta adecua 
riba caminda publico tog. 

E pregunta ta bin dilanti cu con 
por ta posibel cu e algun carren- 
tal por introduci autonan cu nan ta 
cumpra baratisimo na Merca, tur 
kibra y drenta nan nos isla y pa de- 
soues konkel esaki nan y pone nan 
core. Cua departamento di Gobi- 
erno ta maniobra cu e carrental 
nan aki pa por haya e auto nan aki 
cu documentonan pa por core riba 
nos caretera nan? 

Con por ta posibel cu D.O.P.V. 


cu ta e instancia cu ta controla 
esaki nan no ta mas duro den nan 
control, hunto cu KeuringsLokal pa 
stop e carrental nan aki di hasi e 
fechoria nan aki cu ta duna nos isla 
un mal nomber den exterior na e 
momentonan aki, basta nan saco 
ta yen di dollars. 

Si nos Oficina di Turismo, 
departamento di trafico di 
polis,D.O.P.V. cu ta encarga cu 
esaki nan,KeuringsLokal, Douane 
na Haf unda e auto nan aki ta 
drenta,mester por uni hunto di hasi 
un control severo riba esnan cu ta 
hasi e fechorianan aki pa caba cu 
e inseguridad aki riba nos caretera 
nan y contra nos turista nan. 

Tur e departamento nan aki riba 


menciona ta bon na altura di e situ- 
acion di e carrental nan aki y nan 
fechorianan cu ta bin ta hasien- 
do, pero te awe nada ta ser hasi 
concretamente pa stop e situacion 
peligroso aki. 

Wei, ta keda pa hasi un apela- 
cion na miembronan di nos Parla- 
mento pa hasi un investigacion y 
pasa ley pa prohibi entrada di e au¬ 
tonan kibra aki y autonan “Gekon- 
kel” riba nos careteranan. 

Un caminda mester implanta re- 
spet y aki na unda e organo di mas 
halto riba nos isla,mester pone 
respet serca esnan cu ta bin biba 
riba nos isla y hasi nan bagamun- 
derianan pa gana placa facil y kere 
cu nan por sigui hasi esaki, mane- 
ra nan ta kere ta bon pa nan. 



Den e fin di siman largo tras di lomba, 
di siman santo, nos pilar di turismo, tabata 
hopi positivo, ya cu nos hotel nan y pa es¬ 
nan cu ta gana nan pan den e mundo aki a 
keda msha contento mes. 

Varios ta esnan cu ta traha cu turismo y 
den turismo, pero esnan cu mas a mira es¬ 
aki druk, ta e taxistanan y cu a keda masha 
contento mes cu nan tabata hopi ocupa den 
fin di siman cu man nan yen, transportando 
turistanan di un lugar pa otro. No ta conoci 
ainda e cifra exacto di cuanto turistanan a 
bishita nos isla pero esaki ta surpasa mas 
di 20.000 turista si pone ur hunto di tur pais 
y cu a bini tanto den avion comercial, como 
priva. 


Varios taxista cu 
nos a combersa 
cu nan a bisa di 
den hopi tempo 
nan no a mira un 
Aruba asina druk 
turisticamente y cu 
24 ora tabata poco pa 
nan por a handle asina hopi de- 
manda di esnan cu tabata pidi pa servicio 
di taxista pa y for di hotel, restaurant y otro 
destinacionnan. 

Oficina di estadistica di Aruba Tourism 
Authority, ubica na nos aeropuerto interna- 
cional Reina Beatrix lo por duna e total di 
yegadanan na nos isla di den fin di siman. 


Taxistanan 

satisfecho 



Wc arc the answer!! 





TOP PRICE 4 GOLD - TODAY! 


A Metals 


Located at Jucuri 66, Sta Cruz - Tel: 585-6558 


14K - 66.00 FIs. 
18K - 81.00 FIs. 


Open: Monday to Saturday from 10am to 7pm 

Fase di Formacion Social, 
stage na Valero 

Superintendent di Asuntonan Publico na 
Valero, sra.Marianne Arends-Croes ta e per¬ 
sona encarga cu e grupo di seis hoben cu 
ta core stage na Valero pa e periodo di 4 
luna despues di a pasa nan prome cuatro 
luna exitosamente den MariniersKazerne. 
Sra.Arends a bisa di ta masha contento cu 
nan a haya e oportunidad pa brinda e grupo 
di hoben aki un chens pa haya experiencia 
di trabou combina cu teoria. “Nos experien¬ 
cia cu nan ta cu brindando nan un programa 
varia nan kier y por sina hopi. Nos ta sigur 
cu ora nan caba e 4 lunanan akinan, nan ta 
cla pa e siguiente fase di e trayecto Forma¬ 
cion Social”. 

Sra.Arends a splica cu na momento cu 
bo ta traha den un refineria e prome enfoke 


ta seguridad. “Seguridad den tur aspecto di 
bo trabou. Esey ta algo cu nos kier sina nan 
den tur loke nan ta had, sea ta den parti teo- 
retico como tambe den e parti practico. Nos 
ta incorpore den cada parti di e programa”. 
E prome parti di e programa ta consisti di 
solamente training di seguridad na unda 
diferente topico a wordo discuti cu e hoben- 
nan relaciona cu seguridad y con reacciona 
ora algo sosode. “Ora nan caba cu e modulo 
aki nos ta sigui cu e siguiente cu ta inclui 
con traha cu ‘hand and power tools’. Aki e 
hobennan ta wordo prepera con anda cu 
cada herment. Esaki ta mustra facil, pero 
toch semper ta bon pa lanta e conocimento 
cerca cada ken kico por pasa y con actua. 
Ta pesey cu esaki ta wordo inciopora den 
cada parti di e programa”. 


E hobennan cu a cuminsa core stage na 
Valero dia 26 di maart ta sinando hopi na 
Valero. Arends: “Nos ta contento cu nan tey. 
Nos kier amplia nan conocimento, mustra 
nan cu tin diferente tipo di cos cu por wordo 
had pa asina nan mes dicidi kico nan kier 
had despues. 

Sra.Jessey Ras kende ta hefe di e Bureau 
Formacion Social a bisa di a compronde for 
di Valero cu e hobennan ta haciendo un hopi 
bon trabou.”Nan ta hayando lesnan di teoria 
y practica”. Sra.Ras ta haya cu e hobennan 
ta mustra mas madura. Awor nan tin un meta 
nan dilanti. Nan kier logra algo den nan bida 
loke ta hopi importante. “Nan a pasa e cu¬ 
atro lunanan mas dificil den Kazerne y awor 
nan ta cla pa logra nan meta”. 



Dia 7 di October awor, lo tin elec- 
cion pa Presidente di Venezuela, 
pa cual tin dos candidato. Esta e 
actual Presidente Hugo Chavez 


y di e bloke opositor tin Henrique 
Capriles Radonski. 

E Venezolano cu ta biba den 
exterior tin awe so como fe- 


Pa por participa na eleccion 
presidencial na Venezuela 



cha pa registra nan mes na sea 
Embahada of Consulado General 
unda nan porta biba. 

Na Aruba, esaki tambe te caso, 
maske cu Consulado Venezo¬ 
lano no a had mucho promocion 
p’e Venezolanonan residencia na 
Aruba pa registra, si nan kier vota 


dia 7 di October awor. Hecho ta cu 
te cu awe nan por registra, si nan 
kier vota. 

Informacion cu nos tin ta cu na 
Aruba, actualmente tin como 3000 
Venezolano ta biba, di cual 1000 
so ta registra pa vota, cu no ta ni 
mitar di e total di Venezolano cu ta 
biba na Aruba. 

Sero Patrishi ta conoce su remodelacion y cambionan 


Sra.Nathali Beker, un habitante 
di e casnan di FCCA na Sero Patri¬ 
shi a cana hunto cu Prome Minister 
Eman ora cu e ultimo aki a drenta e 
bario aki pa mira con e trabounan 
di limpiesa ta andando. Tambe pa 
papia cu e habitantenan pa tende 
di nan mes kico mas nan kier mira 
cambia den nan bario. Sra.Beker 
ta haya cu un lugar di recreo pa e 
muchanan ta algo hopi esencial. 
“E muchanan semper bay ta pidi 
pa esey. Un lugar na unda nan 
por hunga bala of had otro forma 
di deporte”. Memei di e casnan tin 
un cancha di bala, pero ya pa mas 
di tres aha caba casi no ta funcio- 
nal mas. E ta deteriora y mester 
wordo pinta. Beker: “Prome Min¬ 
ister a pidi mi si mi kier tuma na mi 


encargo pa percura pa e cancha 
aki wordo treci bek den un miho 
estado pa asina e muchanan por 
hunga futbol tambe eynan. E mes¬ 
ter wordo pinta y drecha pa esey”. 
Sra.Beker a bisa di ta dispuesto pa 
yuda den esaki. 

Sr.Ruben Holsman ta e wijkbe- 
heerder di FCCA den e bario di 
Sero Patrishi. “Hunto cu Prome 
Minister mi a cana den e bario na 
unda pronto trabounan grandi ta 
bay wordo had”. Sr.Holsman ta 
haya cu e sushedad den bario ta 
un problema grandi y esaki ta debi 
na algun di e habitantenan mes cu 
mester bira mas consciente di nan 
bario. Pa loke ta pintamento di e 
casnan sr.Holsman a bisa cu esaki 


ta un decision cu mester wordo 
tuma dor di FCCA, pero cu segun 
e tin entendi cu esaki den un futuro 
hopi cercano ta bay tuma lugar. 

FCCA ta un partner strategi- 
co y esencial di Gobierno den e 
proyecto BoBario. Pintamento di e 
casnan di FCCAta wordo had den 
cooperacion cu e instituto aki y Go¬ 
bierno. Mester bisa cu e coopera¬ 
cion ta sublime. Sr.Leest, kende 
ta funcionario di “PR y Promotion” 
di FCCA a bisa cu canando den e 
bario di Sero Patrishi a wordo con- 
stata cu tin hopi sushedad y esaki 
ta e keho cu a tende tur caminda. 
“Banda di esaki e habitantenan a 
pidi tambe un bon espacio pa e ho- 
bennan por recrea. Un otro punto 


cu a bin dilanti ta cu mester bin 
mas mata den e bario. Pa loke ta 
e proyecto “Pinta Bo Bario” FCCA 
ta masha activo. Nos ta cabando 
na Village y e plan ta pa bin Sero 
Patrishi tambe. Tur e trabounan aki 
nos ta planea hunto cu e team di 
BoBario”. Sr.Leest a bisa cu di e 
casnan di FCCA den e bario aki tin 
varios na huur, pero tambe tin hopi 
cu a wordo cumpra y canando den 
e bario mesora ta ripara mesora 
cua ta huur y cua ta koophuis. E 
idea di FCCA pa mezcla casnan di 
huur y di benta ta hustamente pa 
e habitantenan tene nan cas y su 
becindario limpi. “Mi ta spera cu 
pronto cu e cambionan cu ta na 
caminda e pensamento aki bira re¬ 
alidad”. 



QUOTA International of Aruba a tene su Anochi di Donacion Anual 


florin a keda reparti 


90 Mil 

Un anochi ameno comparti cu 
varios representante di organisa- 
cion y instancianan cu ta traha pa 
comunidad di Aruba. 

Durante aha fiscal di QUOTA ta 
recauda fondo pa por had dona¬ 
cion, di cual mayoria ta resultado 
di e exitoso Picnic Dansant II teni 
dia 12 di juni 2011 y e Seminario 
edicion # 23 cu Scott Greenberg 
na October aha pasa. 

Den cuadro di esaki QUOTA a 
organisa un “Anochi di Donacion” 
na Cooks Restaurant na Playa. 

Un total di 26 instancia a ricibi 
donacion for di Presidente di QUO¬ 
TA, senora Rina Gonzalez y seno- 
ra Giana Quandt-Martiena, Presi¬ 
dente di Comision di Donacion. 


En total QUOTA a reparti 
AWG.90.000 entre diferente or¬ 
ganisation e anochi aki of ya du¬ 
rante aha, cual nan ta: Stichting 
Wit Gele Kruis, Scol Scucha Nos, 
Stichting Reclassering & Kinderbe- 
scherming, Fundacion pa Hende 
Muhe den Dificultad, YMCA, Adopt 
an Addict, Stichting Sociaal Fonds 
Colegio Arubano, FUNARI, FAVI, 
Frere Bonifacius School, Colegio 
San Augustin, Fundacion pa Nos 
Muchanan, Sint Anna School, Bil- 
bioteca National, Comm. Pieter 
Boer School, Colegio Hilario Ange¬ 
la, Prinses Amalia School, Reina 
Beatrix School, ATHA, Stichting 
Club Don Bosco Noord, Scol Paso 
pa Futuro, Pancake Gallery, Fun¬ 


dacion “Mi Por”, Stichting Casa 
Cuna Progreso, Colegio Frere 
Bonifacius y Fundacion Mi Cutisa. 

Na nomber di nos directiva y 
miembrecia Quota Club Aruba 
kier a gradici comunidad henter 
y especialmente comercio, kend- 
enan a aporta grandemente. Sin e 
aporte aki nan no por contribui cu 
e diferente organisacionnan cu ta 
ehecuta nan trabao na bienestar 
di esnan cu problema di oido of 
habla, hende muher y/of muchan¬ 
an den dificultad, esnan menos 
afortuna den un of otro forma of 
tambe programanan di conscienti- 
sacion general. 

QUOTA kier reconoce e esfuer- 
sonan incansabel di e boluntarion- 


an cu ta traha sin interes personal 
y den background den e diferente 
instancianan aki pa realisa un tra¬ 
bao asina bunita y di aprecia. 

Keda pendiente pa nos siguien- 
te Picnic Dansant III - with a Sil¬ 
ver Touch, celebrando nos di 25 
aniversario diadomingo 10 di juni 
benidero. 

Quota ta spera di por conta 
atrobe riba aporte na grandi di co¬ 
munidad pa nan por sigi duna bek 
na comunidad di Aruba! 

QUOTA International of Aruba ta 
un organisation de servicio, cu ac- 
tualmente 65 miembro, cu ta con¬ 
sist di hende muher profesional, 
ehecutivo y dononan di nan propio 
negoshi. 

Expo Beauty & Health 2012 dianan 27,28 y 29 di april 

Den Renaissance Convention Center un produccion di Multi Media International N.V. 



Original y completo, Expo Beau¬ 
ty & Health ta cla pa aha 2012 
riba dianan 27, 28 y 29 di April na 
Renaissance Convention Center. 
Diabierna 27 di April, Hypnotic ta 
invita bo pa e apertura oficial den 
forma di un evento di Red Carpet 
VIP na balor di AWG. 100,- pa dos 
persona cu e oportunidad di gana 
un IPad2. Diasabra 28 y Diado- 
mingo 29 Expo Beauty & Health ta 
habri for di 12’or di merdia te cu 8 
or di anochi. Entrada ta 7,50 cu e 
chens di gana AWG 2.500,- na gift 
certificates. 

Pa diferente productonan di 
salud, fitness y beyesa manera, 
baha peso, come saludabel, tip pa 
makiyahe, moda y lingerie bishita 
Expo Beauty & Health. Descubri 
formanan con pa resalta e beyesa 
femenino y masculino den tur as- 
pecto. Expo Beauty ta un produc¬ 
cion di Multi Media International. 

Tur loke bo mester sa pa mustra 


y sinti bon lo ta bao un solo dak 
durante tres dia den Expo Beauty 
& Health 2012. For di e desaroyo 
sano den bariga di mama te na e 
prevencion di senalnan di edad, 
beyesa y salud ta un tema diario 
den nos bida. Sea cu aspecto fisi- 
co ta importante of cu e bienestar 
mental y spiritual ta primordial pa 
bo, Expo Beauty & Health 2012 ta 
un bishita recomenda. Dianan 27, 
28 y 29 di april proximo organisa- 
cion, experto y marcanan renom- 
bra lo ta banda di otro pa asina 
comparti nan informacion cu bo y 
haci di bo cuido di paden y di pafo, 
un proceso hopi mas facil y satis¬ 
factory. 

Salud ta beyesa y un hende cu 
ta mustra nechi, ta sinti su mes 
bon. Beyesa y salud ta dos as¬ 
pecto hopi pega na otro y pesey 
mes Multi Media International N.V., 
creadornan y productor di e cono- 
cido evento Expo Cas, a haya cu e 



aspectonan aki di nos bida tambe 
merece di haya su merecido aten- 
cion. Asina pueblo di Aruba ta in¬ 
vita pa atende un expo show dian¬ 
an 27, 28 y 29 di april proximo na 
Renaissance Convention Center. 
Eynan lo haya un cantidad grandi 
di experto, comerciante y marca cu 
ta yuda bo no solamente mustra 
bon y pero tambe sinti bon. 

Entrenadornan fisico, makiyahe, 
vitamina, suplemento y tambe lin¬ 
gerie ta djis algun di e aspectonan 
cu lo wordo cubri durante Expo 
Beauty & Health 2012. Esaki ta bo 
oportunidad di kita un duda riba e 
tratamento nobo ey di estetica, of 
di haya sa cua ta e miho crema pa 
bo tipo di cuero y su necesidadnan. 
Bo kier move mas? Cua ta e miho 
rutina di ehercicio pa bo condicion 
y meta? E coleccion mas nobo di 
pana y makiyahe for di bo marcan¬ 
an faborito tambe lo ta presente na 
Expo Beauty & Health 2012. Mas 
informacion tambe ta obtenibel 
riba e website oficial www.expo- 
beautyandhealth.com. 

Diabierna 27 di april ta habri e 
expo cu un fabuloso evento di Red 
Carpet. Entrada pa e anochi aki ta 
100 Florin pa pareha incluyendo 


bebida di bon bini y pasaboca. 
Ademas tin e oportunidad pa gana 
un iPad nobo nobo! Entre 4’or di 
atardi pa 9’or di anochi bo por tin 
e privilegio di ta entre e prome nan 
pa wak tur loke e expositornan ta 
bin cun’e. 

Diasabra y diadomingo Expo 
Beauty & Health lo habri su porta 
pa publico for di 12’or di merdia 
pa 8’or di anochi. Ambos dia lo 
ta yena di sorpresa, presentacion 
y promocion special pa comparti 
cu tur e bishitantenan. Entrada ta 
solamente AWG 7,50 cual carchi- 
nan ta obtenibel caba na oficina di 
Multi Media International N.V. na 
Ponton. 

Bishita nos pa diferente produc¬ 
tonan di salud, fitness y beyesa 
manera: 

baha peso, come saludabel, 
tip pa makiyahe, moda y lingerie. 
Descubri formanan con pa resalta 
e beyesa femenino y masculino 
den tur aspecto. 

Tur dia nos ta rifa un entrada pa 
e Red Carpet event, door di like, 
share, attend y comment riba www. 
facebook.com\expobeauty. 

Endy Croes ta wordo encarcela pa usa 100 dolar di compania pa biahe 

Melvin Tromp y Marlon Sneek a pasa man cu 9 mil florin y ainda ta cana liber! 


Husticia ta tumando for- 
manan espantoso na Aruba. 
Un hende ta usa 100 dolar du¬ 
rante biahe pa motibo priva, y 
ta wordo encarcela. Pa colmo 
asina cu el’a bolbe, el’a paga e 
100 dolar ey bek. 

Pero di acuerdo cu MEP, dos 
Parlamentario ta pasa man pa 
9 mil florin di placa di pueblo, y 
ainda ta cana liber. Pa colmo 
nan no tin ningun intencion di 
paga e placa ey bek. 

Pasobra desde cu nan a 
bolbe na juni 2011, nan a keda 


keto keto y manera ladron di 
anochi a gasta e placa. Ora 
nan a wordo desenmascara 
luna pasa, ainda nan no a 
paga e placa. 

(Nota di Red: Pakico diri- 
gencia di MEP no a denuncia 
e hecho aki na Ministerio Pu¬ 
blico, si nan ta haya cu aki tin 
iregularidad cu fondo di pueb¬ 
lo) 

Awor nan a pidi pa un in- 
vestigacion pa wak con nan 
por keda sin paga e placa ey. 


E mundo aki ta hopi inhusto, 
segun MEP. Pero ora husticia 
cuminsa bora ciego pa cosnan 
asina, ta unda nos ta bay? 

Melvin Tromp y Marlon 
Sneek a pasa man cu 9 mil 
florin y nan ta cana liber. Ban 
spera husticia actua pronto 
den e caso aki tambe, y de- 
tene e dos Parlamentarionan 
aki. 

Por si acaso nan lider di frac- 
cion Baba Herde of Presidente 
di Parlamento Paul Croes 


kier tapa pa nan, nan tambe 
mester wordo deteni. Ki mishi 
Baba Herde y Paul Croes ta 
permiti dos Parlamentario di 
AVP pasa man p’asina tanto 
placa di pueblo? 

9 Mil florin por a yuda hopi 
problema den necesidad, en- 
bes cu e Parlamentarionan aki 
a malgasta e placa na keiro- 
mento y dal drinks, segun MEP, 
cu no a denuncia e hecho aki 
na Ministerio Publico, p’asina 
cuminsa un investigacion. 


Siguiente fase Formacion Social, stage na Valero 

E hobennan ta sina hopi y tin un meta fiho nan dilanti: Logra algo den bida 


Superintendent di Asun- 
tonan Publico na Valero sra. 
Marianne Arends-Croes t’e 
persona encarga cu e grupo 
di 6 hoben cu ta core stage 
na Valero p’e periodo di 4 
luna despues di a pasa nan 
prome 4 luna exitosamente 
den Mariniers Kazeme. 

Sra.Arends a bisa di ta 
masha contento cu nan a 
haya e oportunidad pa brin- 
da e grupo di hoben aki un 
chens pa haya experiencia 


di trabou combina cu teo- 
ria. 

“Nos experiencia cu nan 
ta cu brindando nan un 
programa varia nan kier y 
por sina hopi. Nos ta sigur 
cu ora nan caba e 4 lunan- 
an akinan, nan ta cla pa e 
siguiente fase di e trayecto 
Formacion Social”. 

Sra. Arends a splica cu na 
momento cu bo ta traha den 
un refineria e prome enfoke 
ta seguridad. 


“Seguridad den tur as- 
pecto di bo trabou. Esey ta 
algo cu nos kier sina nan 
den tur loke nan ta haci, sea 
ta den parti teoretico como 
tambe den e parti practico. 
Nos ta incorpore den cada 
parti di e programa”. 

E prome parti di e pro¬ 
grama ta consisti di sola- 
mente training di seguridad 
na unda diferente topico a 
wordo discuti cu e hoben¬ 
nan relaciona cu seguridad 
y con reacciona ora algo 
sosode. 

“Ora nan caba cu e mod¬ 
ulo aki nos ta sigui cu e 
siguiente cu ta inclui con 
traha cu ‘hand and power 


tools’. Aki e hobennan ta 
wordo prepera con anda 
cu cada herment. Esaki ta 
mustra facil, pero tog sem¬ 
per ta bon pa lanta e cono- 
cimento cerca cada ken 
kico por pasa y con actua. 

Ta pesey cu esaki ta wor¬ 
do incorpora den cada parti 
di e programa”. 

E hobennan cu a cuminsa 
core stage na Valero dia 26 
di maart ta sinando hopi na 
Valero. 

“Nos ta contento cu nan 
tey. Nos kier amplia nan 
conocimento, mustra nan 
cu tin diferente tipo di cos 
cu por wordo haci pa asina 
nan mes dicidi kico nan 


kier haci despues”, segun 
Marianne Arends-Croes. 

Sra.Jessey Ras kende ta 
hefe di e Bureau Formacion 
Social a bisa di a compro- 
nde for di Valero cu e ho¬ 
bennan ta haciendo un hopi 
bon trabou. 

”Nan ta hayando lesnan 
di teoria y practica”. Sra. 
Ras ta haya cu e hoben¬ 
nan ta mustra mas madura. 
Awor nan tin un meta nan 
dilanti. Nan kier logra algo 
den nan bida loke ta hopi 
importante. 

“Nan a pasa e 4 lunanan 
mas dificil den Kazeme y 
awor nan ta cla pa logra nan 
meta”. 

Segun MEP 

Mike Eman un biaha mas a decepciona Aruba 

Kico AVP ta bay hasi cu nos Status Aparte??? 


Durante debatenan cu tur hen- 
de a kere cu lo a duna claridad, 
un cos a bira cla. Mike Eman no 
tin un idea kico ta structura es- 
tatal di nos pais, y su 12 marione- 
tanan den Parlamento no tin un 
idea con duro nos a lucha pa nos 
Status Aparte. 

Mientras cu MEP a pone bon 
cla cu MEP su posicion ta pa de- 
fende nos autonomia, defende 
nos Status Aparte, contra tur cu 
kier mishi cune. 

Pero ainda AVP no a splica kico 
su posicion ta. Un cos ta sigur, 
AVP no ta interesa den indepen¬ 


dence, MEP tampoco! Esey ta 
bon, pasobra tin consensus. 

Pero kico si AVP kier, ainda nan 
mes no por splica. Nan ta bisa cu 
nan kier nos Status Aparte, pero 
poco-poco ta hiba nos mas serca 
di Europa, y un cos cu tur hende 
sa ta cu den Union Europeo no 
tin lugar pa nos Status Aparte. Si 
nos drenta Union Europeo mane- 
ra AVP kier, e prome cos cu nos 
mester yama ayo ta nos Status 
Aparte. 

Enbes cu Mike Eman papia di 
esey, un biaha mas e mester a re- 
baha su mes na nivelnan nunca 


antes bisto. Un nivel di politica di 
riool, segun MEP den un comuni- 
cado di prensa. 

Constantemente atakenan per¬ 
sonal na forma mahos riba ex po¬ 
litico y ex gobernantenan cu no ta 
den sala pa defende nan curpa. 
Asina cobarde Mike Eman a para 
bira, pasobra e no ta bisa nan 
nada den nan cara. E ta prefera 
di para grita den Parlamento. 

E palabranan cu tabata sali di 
Mike Eman su boca tabata hole 
mas malo cu awa di riool! 

Esta un nivel ridiculo pa un 
Prome Minister. Un berguensa to¬ 


tal, cu lamentablemente a wordo 
mira rond di mundo. 

Mike Eman a faya dor di firma 
e Samenwerkingsprotocol sin 
duna cara na pueblo y sin bay 
Parlamento. 

Awor, 5 luna mas leu, el’a haya 
un tiki curashi pa bay Parlamento, 
pero enbes di duna informacion, 
el’a usa e oportunidad pa saca si 
rabia, su frustracion, su gal riba 
famia Croes. 

Nada digno di un Prome Min¬ 
ister! Un berguensa total!, MEP a 
conclui su comunicado. 


Fundacion Pro Famia Feliz cu anochi di informacion pa Encuentro Conyugal di 4-5-6 mei 2012 

Participa pa haya mas conocemento kico 
ta e diferencia entre un cas y un hogar 


Diabierna 20 di april, 
Fundacion Pro Famia Feliz 
lo tin un anochi di informa¬ 
cion pa e Encuentro Conyu¬ 
gal cu lo tuma luga e fin di 
siman di 4-5-6 di Mei 2012. 
E anochi di informacion 
aki lo tuma luga na Centro 
Pastoral Aruba, situa na 
Santa Cruz (bayendo pa- 
riba, drenta e caminda na 
man robes bay noord na e 
crusada banda di Notario 
Tromp y Colegio San Anto¬ 
nio, edificio di 2 piso patras 
di oficina di notario) y lo ta 
pa 7:45 di anochi. 

Kico ta Encuentro Con¬ 
yugal ? Encuentro Conyu¬ 
gal ta un programa unico 
unda un pareha por forti- 
fica nan amor cu nan tin 
pa otro. E ta un programa 
pa tur pareha di bon bol- 
untad kendenan ta desea 
pa sea fortifica y/of me- 
hora nan relacion como 
pareha y tambe pa esnan 
cu ya ta forma un Famia 


y cu kier casa pa Iglesia 
Catolico(casa den Senor). 
Fundacion Pro Famia Feliz 
ta hopi contento cu pareha 
nan aki na Aruba ta bi- 
rando hopi consciente cu 
Encuentro Conyugal ta un 
programa hopi bunita pa 
TUR pareha cu kier conoce 
otro mas profundo y asina 
fortifica y haci nan relacion 
y di nan Famia, uno stabiel 
y pa semper. 

Mas y mas pareha, 
consciente cu un famia 
UNI ta un famia FELIZ, ta 
asistiendo na un Encuen¬ 
tro Conyugal teniendo un 
bon relacion pa cu otro. 
Hopi Pareha a bira consci¬ 
ente cu no mester warda 
pa ora problemanan surgi 
pa atende un Encuentro 
Conyugal. Parehanan cu 
a atende un Encuentro 
Conyugal den pasado, a 
expresa cu e programa aki 
a laga nan bira un pareha 
mas consciente di e balor 


di comunicacion y confi- 
anza tanto entre nan como 
pareha, como den nan 
seno familiar y tambe na 
nan trabao. E programa di 
Encuentro Conyugal aki 
a trece hopi paz, felicidad 
y harmonia den hogar di 
hopi pareha. Tin pareha 
cu tin esakinan caba, pero 
den encuentro a haya in¬ 
formacion valioso con pa 
mantene y/of mehora nan 
relacion. 

Encuentro Conyugal 
ta pa tur pareha cu ta de¬ 
sea PAZ, FELICIDAD Y 
HARMONIA den nan cas 
y esnan cu tin esey caba, 
con pa mantene y/of me¬ 
hora. Encuentro Conyugal 
ta un fin di siman unda un 
pareha lo tin e oportunidad, 
den un ambiente trankil y 
PRIVA, por profundisa nan 
mes den nan bida conyu¬ 
gal. Cada pareha lo tin e 
oportunidad pa den TUR 
PRIVACIDAD dialoga riba 
e futuro di nan relacion, 


pa fortifica of mehora nan 
comunicacion y confianza 
mutuo, riba e futuro di nan 
yiunan, entre otro. 

Den nos bida di awor, 
casi no tin tempo pa pare¬ 
hanan dialoga cu otro. Mo- 
tibo: Tempo! Den e fin di si¬ 
man aki, nos como pareha 
ta traha tempo pa nos por 
dialoga. E dialogo aki ta 
tuma luga den tur privaci- 
dad cu bo pareha. NO TIN 
DISCUSION DEN GRUPO. 
Aunke Encuentro Conyu¬ 
gal ta di Iglesia Catolico, e 
ta habri pa tur pareha cu tin 
otro religion. Nos ta invita 
TUR pareha, specialmente 
esnan cu ta casa pa Civil y 
no a haya ningun prepara- 
cion matrimonial, pa asisti 
na un Encuentro Conyu¬ 
gal. E esencia principal di 
un fin di siman di Encuen¬ 
tro Conyugal ta pa repasa 
e diferente aspectonan di 
bida cu un pareha cu ta 
biba hunto bou di e mesun 


dak por pasa aden y kier 
comparti nan bida hunto pa 
semper. 

Tur pareha interesa 
pa sa kico ta un Encuen¬ 
tro Conyugal, tur pareha 
cu ya a tuma contact cu 
nos caba, pero tambe tur 
pareha cu ya ta forma un 
famia y specialmente es¬ 
nan cu ta bay casa den 
Senor y tin cu asisti na un 
Encuentro Conyugal, ta 
keda cordialmente invita na 
e anochi di informacion aki. 

Pa mas informacion y/of 
con pa asisti na e anochi di 
informacion aki, por yama: 
Pareha Hasette y Greta Ri¬ 
ley na Tel: 583-2211 / 593- 
2211 / 730-2211 of Pareha 
Mario y Margriet Tromp na 
Tel: 582-7705 / 594-1381 
/ 592-6954 of tambe por 
busca informacion via E- 
mail na: fpffaruba@yahoo. 
com of fpffriley@yahoo. 
com. 

BOSTON -- Red Sox outfielder Carl 
Crawford recently returned to Boston 
to have his left elbow examined by team 
doctors, who diagnosed him with a minor 
strain. Crawford, who is currently on the 
disabled list since while he continues to 
rehab from wrist surgery in January, said 
he suffered the recent elbow strain while 
throwing and acknowledged there's dis¬ 
comfort after the "motion at the end when 
I flick it." As far as the wrist, he said he's 
feeling good. "I'm just waiting to get back on the 
field," said Crawford, who addressed reporters 
in the Red Sox clubhouse before Friday's home 
opener. "I had to come up here to get my elbow 
checked and I think it was best to be here with the 
doctors for the next few days. I'm not sure when I'm 
going back to Fort Myers, but I should be heading 
back pretty soon." Crawford was originally sched¬ 
uled to play in a few extended spring training 
games this week, but that has been 
pushed back. He is hoping to 
get into some games in Fort 
Myers at some point next 
week. 





Thursday. The Mets said 
in a statement the team's 
No. 3 hitter was cleared to 
resume baseball activities 
"as tolerated." 

Wright's status for the 
opener of a series in Phila¬ 
delphia will be determined 
before the game Friday. 

The Mets were 4-0 be¬ 
fore Wright sat out two 
straight losses. He is hit¬ 
ting .583 (7 for 12) with a 
homer and four RBIs. 


NEW YORK - The 
Mets say David Wright 
has been cleared to play 
by a hand specialist who 
examined the third base¬ 
man's broken right pinkie. 

Wright sat out games on 
Tuesday and Wednesday 
after learning he broke 
his finger diving back to a 
base Monday night. 

He was examined 
by a hand £|§£ialist for 
the second straight day 

Albert Pujols 


anothergjcime 


Luke Scott: Fenway Park a ‘dump’ 


Tampa Bay Rays des¬ 
ignated hitter Luke Scott 
told MLB.com he thinks 
Fenway is "a dump" as the 
Boston Red Sox prepare to 
kick off their 100th season 
in the ballpark. "As a base¬ 
ball player, going there to 
work, it's a dump," said 
Scott, whose Rays play the 
Red Sox on Friday in their 
Fenway opener. "I mean, 
it's old. It does have a great 
feel and nostalgia, but at 
the end of the day, I'd rather 
be at a good facility where I 
can get my work in. A place 
where I can go hit in the 
cage, where I have space 
and it's a little more com¬ 
fortable to come to work. 

"You're packed in like sar¬ 
dines there. It's hard to get 
your work in. ... You have 
to go to their weight room 
if you want to lift. From a 


fan's perspective, it's prob¬ 
ably pretty cool to go see 
a game at a historic park. 
But from a player's point of 
view, it's not a place where 
you want to go to work." 

For Scott, who was a 
member of the Orioles 
when Baltimore beat Bos¬ 
ton on the last day of last 
season to help prevent 
the Red Sox from mak¬ 
ing the playoffs, it's the 
second time in as many 
months he's taken a shot 
at the Sox. During spring 
training, he said keeping 
Boston out of the playoffs 
was even more pleasing 
because of his disdain 
for its fans. "Just their ar¬ 
rogance," Scott told MLB. 
com at the time. "The fans 
come in and they take over 
the city. They're ruthless, 
they're vulgar, they cause 


trouble, they talk about your 
family, swear at you. Who 
likes that? When people do 
that, it just gives you more 
incentive to beat them. 


"Then when things like 
[the last game of last sea¬ 
son, a 4-3 walk-off Orioles 
victory] happen, you cel¬ 
ebrate even more. You go 


to St. Louis -- classiest fans 
in the game. You do well, 
there's no vulgarity. You 
know what? You don't wish 
them bad." 













Rose OK with benching 


Derrick 

CHICAGO -- Derrick Rose, who 
was 1 for 13 from the field for a 
career-low two points, said he had 
no issue with being benched late in 
the Chicago Bulls' 96-86 overtime 
win over theMiami Heat on Thurs¬ 
day. 

"I'm fine, man," Rose said of 
coach Tom Thibodeau's decision 
to sit him down the stretch. "Any¬ 
thing to win. Where he felt that 
lineup was going to win the game, 


it won the game, and I can't com¬ 
plain about anything." 

Thibodeau decided to ride the 
hot hand of Rose's backup, C.J. 
Watson, down the stretch. Watson 
scored 16 points along with nine 
assists and hit a 3-pointer with 2.2 
seconds remaining to send the 
game into overtime. 

Thibodeau admitted it was a 
little strange benching the reign¬ 
ing MVR "It's a great question," 


Thibodeau said. "Big picture, in 
terms of, if this were his first or 
second year, maybe you would 
be more concerned with that. But 
where Derrick is now as a player, 
he knows, he understands the sit¬ 
uation. He's coming off an injury, 
he's a very confident guy. He'll get 
up to speed very quickly. The thing 
that you love about him, he was 
so happy we won, and so happy 
for his teammates, and that's who 


Derrick is. 

" After missing Tuesday's game 
against the New York Knicks be¬ 
cause of an ankle injury suffered 
on Sunday in New York, Rose was 
back in the starting lineup after 
practicing fully the past two days. It 
was just Rose's second game in a 
month because of groin and ankle 
injuries. "It's the same, where I'm 
just trying to get my rhythm back," 
Rose said, 

SUBWAYta cla, abo tambe ta cla? 

Inscripcion di'Perde pa Gana 5'ta inicia awe 



Entre awe y manan Subway 
Alhambra su portanan lo ta habri 
p’asina pueblo di Aruba pasa in- 
scribi p’e di 5 edicion di ‘Perde pa 
Gana’. Entre 6’or y 10’or di anochi 
e team dinamico di Subway un bi- 
aha mas lo uni pa entrevista, pisa 
y asina duna e participante nan di 
Perde pa Gana 5 un bon bini n’e 
12 siman nan cu lo transforma nan 
fisico y salud. 

E competencia estilo di “Big¬ 
gest Loser” di Subway ta conta 
cu un sintonia total y e biaha aki, 
mirando cu ta nan di 5 aha, e ta 
priminti di bira mas grandi ainda 
cu retonan nobo, varios concepto 
diferente y hopi sorpresa y pre- 
mio pa tur e participantenan y pa 
pueblo di Aruba sina mas tocante 
e beneficionan di biba un bida ac- 
tivo y saludabel. 

E dos dianan di inscripcion pa 
e competencia aki lo ta awe diabi- 
erna dia 13 y manan, diasabra dia 
14 di april di entre 6’or pa 10’or na 
e establecemento nobo y bunita 
di Subway Alhambra y ta costa 
solamente Afl. 35,-. E competen¬ 
cia, unda ta inclui un programa di 
guia completo di alimentacion sa¬ 
ludabel, dushi y varia combina cu 
conseho riba nutricion y ehercio, 
movecion creativo y dibertido, tin 
un duracion di 12 siman. 

Den e programa di “Perde pa 
Gana 5” lo inclui dos biaha les di 
zumba cu Niurca de Cuba, un bi¬ 




aha pa siman lo ricibi guia com¬ 
pleto di “Mission” y un biaha pa 
siman un actividad special di fit¬ 
ness. Manera ya ta conoci, lo tin 
premio special pa e hende homber 
y hende muhe cu baha mas peso 
durante e 12 simannan. 

Durante e 4 edicionnan anterior, 
e programa aki a prueba di duna 
un excelente resultado y motiva- 
cion, p’esnan cu tin gana di “jump- 

start” un bida nobo y baha peso, 
na un manera mas consciente. 

Hayando tur e consehonan nec- 
esario tocante nan nutricion, como 
tambe experencia diferente tipo di 
ehercicio, pa wak cua ta pas mihor 
cu nan estilo di bida y capacidad. 

Cupo ta limita na solamente 100 
persona, pues percura pa dia 13 y 
14 di april bo t’ey di tempran pa bo 


no keda afo y di e forma aki pone 
un reto pa bo mes y bo salud cu 
Subway su programa “Perde pa 
Gana 5”. 

Subway Aruba tin su restaurant- 
nan ubica strategicamente rond 
Aruba ofreciendo e opcionnan 
fresco, delicioso y saludabel, in- 
cluyendo sopi, sandwich, flat- 
breads, salada y mucho mas. 
















Princess Cruise Lines t’e lina cru- 
cero mas grandi pa Aruba den cantidad 
di bishitante. Na final di tur temporada 
di crucero, nan ta tene un ceremonia di 
reconocimento, unda ta duna premionan 
na e tour of actividad mas gusta dor di nan 
pasahero di e temporada aki. 

Princess Cruises ta ofrece 17 diferente 
tipo di tour of actividad na Aruba di 7 dife¬ 
rente compania. Atlantis Submarines, cu 
ta cay bao di De Palm Corporation a gana 
e premio di ‘volumen halto di pasahero’ y 
De Palm Tour’s Jeep Adventure a gana e 
tour mas gusta di Volumen abao di pasa¬ 
hero’. 

E ceremonia a tuma lugar diarazon ul¬ 
timo riba Crown Princess unda miembro- 
nan di Princess Cruise Lines a presenta 
De Palm Corporation cu su premionan. 
Atlantis Submarine a gana e premio aki 
pa di dos biaha, y e Jeep Adventure a 
gana esaki pa prome biaha. 

Pa mas cu 22 aha, Atlantis Submarines 
ta wordo maneha na Aruba. Segun Gio Lo 
A Njoe, senior-pilot di Atlantis VI: “E sub¬ 
marine aki, cu ta carga 48 pasahero, t’e 
mihor manera pa explora e laman di Aru¬ 


ba, y yega 135 pia bao di nivel di laman, 
sin muha. Esey ta hopi unico”. 

E submarine cu a wordo traha na Can¬ 
ada, ta core riba bateria, y ta certifica dor 
di Green Globe y The American Bureau of 
Shipping. Esey kiermen cu e submarine 
no ta afecta medio ambiente y tambe ta 
certifica riba siguridad. 

Martin Dijkhoff, cu ta bay cu pensioen 
na juni, t’e lead supervisor di tur off-road 
Tours di De Palm p’e ultimo 12 aha. Su 
pasion p’e trabao ta un di e motibonan 
pakico e Jeep Tour aki ta un exito asina 
grandi. 

“Nos bishitantenan ta hana chens pa 
explora e otro banda di Aruba ora nan bay 
riba nos Jeep Tour y mi ta keda hopi con- 
tento cu ora nan bin bek for di e tour, nan 
ta keda super contento y entusiasma”, Di¬ 
jkhoff ta bisa. 

De Palm Tours ta sirviendo e industria 
di turismo na Aruba pa mas cu 50 aha y 
den e mesun temporada aki a desaroya 
diferente producto cu ta inclui Bus Tours, 
Jeep Tours, Sailing and Snorkeling Cruis¬ 
es y e isla priva De Palm Island. 

Claudius Philips cu 
Fernando Villalona hunto 
riba stage na Corsou 


Fin di siman pasa Diadomingo, 
April 8, 2012 a celebra su fecha 
natal nos gran musico “Claudius 
Philips” durante su celebracion cu 
a cuminsa un dia prome den Eyes 
mey mey di tur su fanaticonan y 
amigo musiconan nan a canta 
Happy Birthday. Un anochi unda 
cu a presenta cantantenan ma- 
sha gusta entrenan T-Money, BG 
Bobby Gibbs, Maicky Oliva, Tattoo 
fanaticonan a respalda cada un di 
nan den gran forma, pista di baile 
tabata semper yen durante nan 
presentacion. Poco ora despues 
Claudius & OREO a subi avion pa 
un presentacion na Corsou riba in- 
vitacion di Agrupacion E.R.A. cu ta 
Celebrando nan 30 aha den Far- 
andula. y pa e ocasion aki tambe a 
invita “El Mayimbe” Fernando Vil¬ 
lalona y Orkesta. 

Dilanti un publico mas di 1500 
hende, y un anochi unda tabata 
tin reconocimento den presencia 
di Min Cooper y Manfred “Feco” 
Gomez, tanto E.R.A. Fernando 
Villalona y nos Maestro Claudius 
Philips a duna nan maximo pre¬ 


sentacion. Sigur un di e highlight 
di e celebracion 30 aha E.R.A. ta¬ 
bata ora e integrantenan original di 
E.R.A. a had nan presentacion di 
nan hitnan di comienso di e agru¬ 
pacion. 

E momento culminante locual 
tur hende tabata spera ta e mo¬ 
mento cu Fernando Villalona a 
subi canta cu Claudius & O.R.E.O. 
Un medley cu Claudius a dedica 
na dje,y por cierto un gran hit na 
Corsou, esaki tabata un momento 
emocionante pe agrupacion musi¬ 
cal O.R.E.O. y nan maestro Claudi¬ 
us Philips sin laga afo e publico 
presente cu a keda aplaudi e dos 
maestronan di musica riba esce- 
nario. Por a scucha comentarion- 
an di e publico y hasta musiconan 
di Fernando Villalona elogiando e 
tremendo presentacion y medley 
di Claudius & O.R.E.O. Fernando 
Villalona tambe a gradici y elogia 
Claudius Philips riba stage. Nos a 
compronde cu ta preparando otro 
fiesta grandi na Corsou na unda 
Claudius & OREO tambe lo ta parti 
di dje Un Pabien ta bay na Claudi¬ 
us & O.R.E.O. 

RCA ta topa Estrella den un Bombaso 



Aunke e division nan hubenil a 
baha vakantie, toch RCA ta logra 
gana titulos nan den fin di siman 
di Pasco grandi. Diasabra ultimo 
RCA Fatum den Mini Baby y RCA 
Big Smile den lifida Ata logra bira 
campeon di Beach Soccer “Cees 
Bossers”. Pa locual ta division 
di honor RCA Big Wheel Lottery 
powered by Powerade cu a gana 
e derby di capital 4 pa 2 vs River 
lo bay topa Estrella diadomingo 
awo den CD Frans Figaroa. RCA 
den 2012 no conoce ni derota ni 
sikiera empate. E wega aki lo ta 
uno super interesante, aki ta rival 


nan di decada lo enfrenta otro. 
Yega stadion na Rood Wit Blauw 
y cu bo tamboras pa anima nos 
mucha nan cu ta #1 di campe- 
onato. Dialuna atardi 6:00 pm ta 
otro clash super interesante. RCA 
junioren ta drenta Piedra Plat pa 
topa campeon junioren di Aruba 
cu ta Britania. Ban yega pa apoya 
nos futuro astro nan. Di biaha di- 
rectiva ta recorda tur hende cu 30 
di april ta “RCA goes Royal part 2”. 
Di 8:30 am ta start cu Copa Juan 
Henriquez, unda team nan di mini 
te lifida Ata bataya otro. Lo tin tor- 
neo Internacional di cricket, torneo 
di beach tennis, fut-volley, domino 
challenge, popular DJ nan di RCA 
den action y Etty Topenberg Live. 
Cushina lo ta super crioyo cu entre 
otro Papaya Stoba, Keri Keri, Car- 
ni Stoba, Aros con Polio y mucho 
mas pa solamente FIs 10,00 pa 
plato. Den sunset lo tin un tre- 
mendo show di Harley Davidson. 
Dus un dia completo den ambiente 
tri-color. 


Mucha nan di 6deKlas no 
ta keda sinta mas 



Nos por corda cu na momento 
cu Bo yega den 6de Klas, bo ta 
wordo prepara pa mira unda lo bo 
sigui bo estudio avansa, sea ta 
Mavo,Havo,VWO of school tech- 
nico y awor EPB y EPI. 

Na e momento nan aki tin un 
scenario nobo den nos mundo di 
ensenansa, na unda cu ningun 
mucha, den zesde Klas lo keda 
sinta mas,ni maske con malo su 
rapport ta, e lo wordo manda pa 
E.P.B. y aya e maestronan lo mes- 


ter mira kiko nan lo hasi cu nan. 

E fenomeno nobo aki, sigur ta 
crea incertidumbre den e calidad 
di nos ensenansa na Aruba en 
general. 

E methodo nobo aki no a keda 
presenta ainda publicamente, pero 
den e dianan nos dilanti cu ta bini, 
esaki lo bai duna hopi di tende y 
papia,pa mira con esaki ta hinka 
den otro y cu aparentemente esaki 
lo ta asina cuminsando e aha es- 
colar nobo na agosto di 2012. Ki 
di berdad tin den e cuestion aki, ta 
pa bai mira kiko, departamento di 
ensenansa y Ministro Arthur Dow¬ 
ers lo tin di bisa riba e cuestion aki. 

Nos redacion a purba di haya 
tanto e departamento concerni y 
tambe oficina di e mandatario Ar¬ 
thur Dowers pa sa kiko tin di ber¬ 
dad den henter e asunto aki, pero 
no a haya oido na telefon. 



Masha hopi fanfaria a tuma 
lugar cu introducion di poco 
equiponan ultra-moderno cu e 
departamento di Luchtvaart a 
introduci,hunto cu Ministro Ot- 
mar Oduber. 

Sigur technicamente e 
equipo nan aki lo facilita e tra- 
bao di esnan cu ta labora den 
dichi departamento masha 
hopi mes,pero e pregunta ta 
keda cu tur esaki,nos ta mas 
independiente for di central 
na Mahuma,Corsou cu ta di- 
rigi nos trafico aereo tur dia 
y ta dicidi ki ora avion nan ta 
subi y baha? Cu e equipo nan 
nobo aki, nos por ta orguyoso, 
of simplemente esaki ta otro 
“Bluff”, manera e famoso “Ra¬ 
dar” tabata den pasado, un 
pronkstuk te awe y nada mas? 

Ban papia e berdad cu 
pueblo, ya cu tur e cos nan cu 
ta pasando den e ultimo tem¬ 
po door di gobierno ta masha 
bunita,pero en realidad nos ta 
dependiente di nos hermana 
isla Corsou pa cu nos trafico 
aereo si nos kier of no ta 


Mahuma na Corsou, ta dicta 
riba nos mundo di aviacion y 
nos turismo y asina aki prob- 
ablemente elo keda pa hopi 
aha mas, sin cu nos por hasi 
mucho na esaki. 

E proyecto aki di e equi¬ 
ponan aki ta pa upgrade e 
parti administrativo di e de¬ 
partamento di Luchtvaart, pa 
duna un mihor servicio na su 
clientela cu ta registra avion- 
nan bao di nos bandera. 

Mester bisa cu e proyecto 
aki lo trece un mihor posibi- 
lidad pa esnan cu ta traha cu 
ne pa duna un servicio obtimal 
na e clientela di dicho depar¬ 
tamento. 

No lubida cu registracion 
di avion nan ta un ingreso pa 
pais Aruba. 

Ministro Otmar Oduber cu 
e departamento aki ta cai bao 
su responsabilidad ta hopi sat- 
isfecho cu e proyecto aki cu a 
inicia dos aha pasa y awe ta 
mira luz di dia pa mehoracion 
di e departamento aki. 

[ Festival di Literatura [ 
otro siman na Aruba 


E di 5 edicion di e gran Fes¬ 
tival Internacional di Literatura; 
Crusa Lama - Writers Unlim¬ 
ited Aruba ta otro siman dia- 
mars 17 di april. 

Tema central di e festival ta: 
Poder di Memoria/The Power 
of memory. Autornan di 4 con- 
tinente ta ...topa otro. E autor¬ 
nan di exterior ta: Rodaan Al 
Galidi (Irak/Hulanda), Petina 
Gappah (Zimbabwe), Helon 
Habila (Nigeria/Estadonan 
Uni), David van Reybrouck 
(Belgica). Autornan local ta 
Caresse Isings, Dora Lauffer- 


Mathilda, Jacques Thonissen 
y Jossy Tromp. 

Banda di e presentacionnan 
di e autornan tin canto di El- 
sibaeth Pope y Sharon Rose, 
acompana p’e guitarista Ryan 
Maduro. Na final Rincon Boyz 
lo toca musica di awe cu’n 
toke di ayera. Festival Crusa 
Lama ta tuma lugar den har- 
din di Departamento Arubiana 
di Biblioteca Nacional Aruba, 
Bachstraat 5 na Oranjestad. 
E programa ta cuminsa 7or. 
Portanan ta habri for di 6.30 di 
atardi. Entrada ta gratis. 

